Document ID: 31980R3491

KOMISSION ASETUS (ETY) N:o 3491/80,
annettu 30 päivänä joulukuuta 1980,
vientituen tarjouskilpailuttamista koskevista yksityiskohtaisista säännöistä riisialalla annetun asetuksen (ETY) N:o 584/75 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(), sellaisena kuin se on viimeksi muutettuna Helleenien tasavallan liittymisasiakirjalla(),
ottaa huomioon riisin vientitukien myöntämistä ja niiden määrän vahvistamisperusteita koskevista säännöistä 21 päivänä kesäkuuta 1976 annetun neuvoston asetuksen (ETY) N:o 1431/76(), ja erityisesti sen 4 artiklan 2 kohdan,
sekä katsoo, että
komission asetuksessa (ETY) N:o 584/75() vahvistetaan riisin vientituen tarjouskilpailuttamisen yksityiskohtaiset säännöt,
on suotavaa tehdä tästä menettelystä joustavampi poistamalla velvoite, jonka mukaan tarjouskilpailuilmoituksessa on julkaistava kokonaismäärä, jota enimmäistuen vahvistaminen koskee,
tarjouskilpailussa, jossa tarjouksia pyydetään viikoittain, kaikki tukea koskevat tarjoukset voivat olla suurempia kuin summa, joka olisi mahdollista hyväksyä asetuksen (ETY) N:o 1431/76 2 ja 3 artiklassa säädettyjen perusteiden noudattamiseksi; tällaisessa tarjouskilpailussa on osoittautunut hyödylliseksi mahdollisuus ilmoittaa tietyissä tapauksissa tuen taso, joka voidaan hyväksyä,
käytännössä tarjouskilpailujen avaaminen koskee vientiä määritettyihin määrämaihin; vientitodistuksiin olisi sisällytettävä tätä koskevat erityiset maininnat; olisi myös tehtävä tietyt vientitodistusten myöntämistä ja vakuuksien vapauttamista tarjouskilpailussa koskevat säädökset helpommin ymmärrettäviksi; on suositeltavaa sisällyttää kaikki nämä säännökset asetukseen (ETY) N:o 584/75 sen sijaan, että ne säädettäisiin uudelleen jokaisessa yksittäisen tarjouskilpailun avaamista koskevassa asetuksessa, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 584/75 seuraavasti.
1. Korvataan 1 artiklan 1 kohdan ensimmäinen alakohta seuraavasti:
"1. Asetuksen (ETY) N:o 1431/76 4 artiklan 1 kohdassa säädetyn tarjouskilpailun avaamisesta päätetään asetuksen (ETY) N:o 1418/76 27 artiklassa säädettyä menettelyä noudattaen."
2. Korvataan 1 artiklan 2 kohta seuraavasti:
"2. Tarjouskilpailun avaamista seuraa komission antama tarjouskilpailuilmoitus. Tähän ilmoitukseen sisältyy erityisesti maininta tarjousten jättöpäivistä sekä niistä jäsenvaltioiden toimivaltaisista elimistä, joille tarjoukset on osoitettava. Siinä voidaan ilmoittaa myös kokonaismäärä, jota 5 artiklan 1 kohdassa tarkoitetun vientituen vahvistaminen voi koskea. Tarjouskilpailuilmoituksen julkaisemisen ja ensimmäisen tarjousten jättämiselle vahvistetun ajankohdan välisen ajan on oltava vähintään 15 päivää. Lisäksi ilmoitetaan tarjousten jättämisen viimeinen määräpäivä."
3. Lisätään seuraava artikla:
"1 a artikla
Tarjouskilpailu voidaan rajoittaa koskemaan vientiä määriteltyihin määrämaihin tai -vyöhykkeisiin. Tässä tapauksessa todistushakemukseen ja todistuksen ruutuun 13 sisällytetään maininta tarjouskilpailun avaamisesta annetussa asetuksessa tarkoitetuista määrämaista tai -vyöhykkeistä. Todistus velvoittaa viemään tähän määrämaahan tai -vyöhykkeeseen."
4. Korvataan 5 artiklan 1 kohta seuraavasti:
1. Komissio päättää, jätettyjen tarjousten perusteella ja asetuksen (ETY) N:o 1418/76 27 artiklassa säädettyä menettelyä noudattaen, enimmäisvientituen vahvistamisesta, ottaen huomioon erityisesti asetuksen (ETY) N:o 1431/76 2 ja 3 artiklassa säädetyt perusteet, ja/tai tarvittaessa tarjouskilpailun keskeyttämisestä."
5. Korvataan 7 artikla seuraavasti:
"7 artikla
1. Tarjouskilpailussa annettu vakuus vapautetaan:
a) kun tarjousta ei ole hyväksytty;
b) P kun tarjouskilpailun voittaja on toimittanut todisteen siitä, että vienti on tapahtunut käyttäen todistusta, joka on myönnetty soveltaen 8 artiklan 1 kohtaa,
b) P ja
b) P kun olosuhteet ovat samanlaiset kuin ne, joita sovelletaan vapautettaessa tarjouskilpailun johdosta myönnettyyn vientitodistukseen liittyvä vakuus;
c) vientiä ei ole voitu toteuttaa ylivoimaisen esteen johdosta.
2. Vakuuteen tarjouskilpailussa sovelletaan asetuksen (ETY) N:o 193/75 18 artiklan 4 kohdan säännöksiä."
6. Korvataan 8 artikla seuraavasti:
"8 artikla
1. Tarjouskilpailun voittajan jättäessä 2 artiklan 3 kohdan b alakohdassa tarkoitetun vientitodistushakemuksen säädetyssä määräajassa, vientitodistus myönnetään niille määrille, joiden osalta hänen esittämänsä tarjous on hyväksytty. Säädettyjä määräaikoja voidaan pidentää ylivoimaisen esteen sattuessa.
2. Jos 2 artiklan 3 kohdan b alakohdassa tarkoitettua sitoumusta ei ole noudatettu, tarjouskilpailun vakuus pidätetään, ellei ole ollut kysymys ylivoimaisesta esteestä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä joulukuuta 1980.

Labels: 3
17